- Ադրբեջանի և Ռուսաստանի, Հայաստանի և Ռուսաստանի միջև ռազմական համագործակցության միտումը տարբեր ուղղություններով է ընթանում: Մոսկվան Բաքվին միայն զինամթերք է վաճառում, իսկ հայ-ռուսական ռազմական համագործակցությունն ավելի ընդգրկուն է՝ ռազմական աջակցություն, համատեղ խմբավորումների ձևավորում և այլն: Եվ չեմ կարծում, որ երկու տարբեր քաղաքականությունների արդյունքում իրավիճակը կարող է սրվել, լարվածությունը՝ մեծանալ: Այլ հարց է, թե կա՞ն արդյոք մեխանիզմներ, որոնք փոխհատուցում են այս կամ այն քայլը, որպեսզի կողմերի քաղաքականությունը՝ ժամանակակից դարձնելու բանակը, չհանգեցնի պատերազմի, որ դրանք մնան միայն բանակը զարգացնելու գործողություններ: